
Contract de execuție lucrări 
     nr. _________din ___________
Prezentul Contract de achiziție publică de lucrări, (denumit în continuare „Contract”), s-a încheiat având în vedere prevederile din Legea nr. 98/2016 privind achizițiile publice (denumită în continuare „Legea nr. 98/2016”), precum și orice alte prevederi legale emise în aplicarea acesteia. 
1. Părţile contractului 
SPITALUL CLINIC DE OBSTETRICA SI GINECOLOGIE „CUZA VODA” IASI cu sediul in Iasi , str. Cuza Voda nr. 34 cod postal 700038, Tel/fax 0232-213000, Cod fiscal 4701320, Cont trezorerie RO98TREZ24F660101200200X, deschis la Trezoreria Iasi, reprezentata prin Ec. Robert DÂNCĂ, avand functia de MANAGER, în calitate de achizitor, pe de o parte, 

şi 
...........................denumirea operatorului economic, adresă ......................................, telefon/fax.................................., număr de înmatriculare ........................................, cod fiscal.................................., cont (trezorerie, bancă) ............................................., reprezentată prin ....................................................................................... (denumirea conducătorului), funcţia..........................................., în calitate de executant, pe de altă parte.

2. Definiții

2.1 - În prezentul contract următorii termeni vor fi interpretaţi astfel:

a) achizitor şi executant - părţile contractante, aşa cum sunt acestea numite în prezentul contract;

b) act adițional - document prin care se modifică termenii și condițiile prezentului Contract de achiziție publică de lucrări, în condițiile Legii nr. 98/2016 privind achizițiile publice;
c) amplasamentul lucrării - locul unde executantul execută lucrarea;

d) caiet de sarcini – anexa 1 la Contract care include obiectivele, sarcinile specificațiile și caracteristicile lucrărilor descrise în mod obiectiv, într-o manieră corespunzătoare îndeplinirii necesității Autorității/entității contractante, menționând, după caz, metodele și resursele care urmează să fie utilizate de către Contractant și/sau rezultatele care trebuie realizate/prestate și furnizate de către Contractant, inclusiv niveluri de calitate, performanță, protecție a mediului, sănătate publică/sectorială, siguranță și altele asemenea, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Autorității/entității contractante;
e) contract - prezentul contract de achiziție publică de lucrări, împreună cu anexele sale, inclusiv eventualele modificări şi completări efectuate de părți în conformitate cu prevederile contractului, având structura și conținând ca parte integrantă documentele astfel cum este stipulat în cadrul Art. VI - Documentele contractului din contract.

f) cazul fortuit – eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.

g) cesiune - înțelegere scrisă prin care Contractantul transferă unei terțe părți, în condițiile Legii nr. 98/2016, drepturile și/sau obligațiile deținute prin Contract sau parte din acestea;

h) conflict de interese - orice situație influențând capacitatea Contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Autorității/entității contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Contractantului, în condițiile Legii nr. 98/2016, în cazul în care este aplicabil;

i) contract de subcontractare - acordul încheiat în scris între Contractant și un terț ce dobândește calitatea de Subcontractant, în condițiile Legii nr. 98/2016, prin care Contractantul subcontractează Subcontractantului partea din Contract în conformitate cu prevederile Contractului;
j) defect (defecte) / neconformitate (neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă precum și orice abatere de la cerințele stabilite în Caietul de Sarcini. 
k) documentele Autorității/entității contractante - toate și fiecare dintre documentele necesare în mod direct sau implicit prin natura Produselor care fac obiectul Contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de Autoritatea/entitatea contractantă și necesare Contractantului în vederea realizării obiectului Contractului;

l) forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
m) întârziere – perioada de timp calculată de la data scadentă/termenul convenit al executării oricărei obligații contractuale de către AC/EC sau Contractant;

n) lună - luna calendaristică (12 luni/an);

o) ordin de începere a lucrărilor–documentul care atestă momentul începerii execuției Lucrărilor și prin care Achizitorul înștiințează Executantul și, după caz, dirigintele de șantier, că execuția Lucrărilor poate începe. Data prevăzută pentru începerea Lucrărilor se consideră Data de Începere a Execuției și este data de la care se calculează Durata de Execuție;
p) penalitate – suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;

q) prejudiciu – paguba produsă Autorității/entității Contractante de către Contractant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;

r) preţul contractului - preţul plătibil executantului de către achizitor, în baza și în conformitate cu prevederile Contractului, a ofertei Contractantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;

s) perioadă de garanție acordată lucrărilor– perioada de timp cuprinsă între data Recepției la Terminarea Lucrărilor și data Recepției Finale stabilită în prezentul Contract și în cadrul căreia Executantul are obligația înlăturării, pe cheltuiala sa, a tuturor deficiențelor apărute datorită nerespectării Caietului de Sarcini, a prevederilor reglementărilor tehnice aplicabile sau a folosirii de Materiale, instalații etc. necorespunzătoare;
t) proces-Verbal de Recepție la Terminarea Lucrărilor – documentul întocmit de comisia de recepție numită de Achizitor, care confirmă Finalizarea Lucrărilor;
u) proces-Verbal de Recepție Finală–documentul întocmit de comisia de recepție, numită de Achizitor,după expirarea perioadei de garanție a Lucrărilor;
v) recepția Lucrărilor-activitate realizată cu participarea Achizitorului, Executantului precum și a altor părți interesate prin care se certifică finalizarea Lucrărilor executate în conformitate cu Documentele Contractului, inclusiv modificări ale acestora, dacă este cazul. Recepția lucrărilor de construcții se realizează în două etape, potrivit prevederilor legale în vigoare, respectiv la terminarea completă a Lucrărilor (Recepție la Terminarea Lucrărilor) și după expirarea perioadei de garanție a Lucrărilor (Recepție Finală);
w) subcontractant - orice operator economic care nu este parte a unui contract de achiziţie publică şi care execută anumite părţi ori elemente ale lucrărilor/serviciilor, răspunzând în faţa contractantului de organizarea şi derularea tuturor etapelor necesare în acest scop. Punerea la dispoziţie a unui utilaj sau furnizarea de materiale/bunuri în cadrul unui contract de achiziţie publică nu este considerată subcontractare în sensul legii;

x) termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autorității/entității contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

y) zi - zi calendaristică; an - 365 zile.
3. Interpretare

3.1 În prezentul contract, cu excepţia unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.
3.2.
În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.
3.3.
Nulitatea unei clauze nu atrage desființarea contractului, dacă aceasta nu a fost esențială. Celelalte dispoziții contractuale rămân valabile.
Clauze obligatorii
4. Obiectul contractului

4.1- Executantul se obligă să execute și să finalizeze “Lucrări  ______________ “, cod CPV: _____________, din cadrul Spitalului Clinic de Obstetrica Ginecologie “Cuza Voda“ Iasi, str. Cuza Voda  nr. 34, în perioada convenită şi în conformitate cu obligaţiile asumate prin prezentul contract, prin propunerea tehnică și propunerea financiară, anexe la contract.
4.2. - Lucrările ce fac obiectul prezentului contract sunt prevăzute în anexă.
4.3. - Achizitorul se obligă să plătească executantului preţul convenit pentru îndeplinirea contractului de “Lucrări _______________________ “ din cadrul Spitalului Clinic de Obstetrica Ginecologie “Cuza Voda” Iasi.
5. Preţul contractului

5.1. - Preţul convenit pentru îndeplinirea contractului, la termenele şi conform modalităţilor stipulate în contract , respectiv preţul lucrărilor executate, plătibil executantului de către achizitor este de __________ lei cu TVA, din care _____ lei TVA 21%. Prețul fără TVA este de ________ lei.
6. Durata contractului
6.1 – Prezentul contract intra in vigoare la data semnarii lui de catre ultima parte si este valabil pana la indeplinirea integrala si corespunzatoare a obligatiilor de catre ambele parti, iar contractul opereaza valabil intre parti, potrivit legii, ofertei si documentatiei de atribuire, de la data intrarii sale in vigoare si pana la epuizarea conventionala sau legala a oricarui efect pe care il produce. 
6.2 – Durata de execuție și finalizare a lucrărilor este  de ______ de la data emiterii ordinului de  începere  pentru execuția  lucrărilor.
6.3 - Durata totală a contractului este cuprinsă între data semnării acestuia de către ambele părţi şi data încheierii procesului verbal de recepţie finală a lucrărilor.

6.4 - Executarea contractului începe după constituirea garanţiei de bună execuţie, predarea amplasamentului și emiterea de către achizitor a ordinului de începere a lucrărilor. 
6.5 - Executantul are obligatia de a executa lucrarea cu respectarea tuturor specificatiilor din caietul de sarcini. 
6.6.- Prezentul contract încetează să producă efecte după expirarea perioadei de garanție și efectuarea recepției finale. 
6.7.- Durata de executare a obligatiilor asumate de parti prin prezentul contract si/sau care le revin potrivit legii se prelungeste in caz de forta majora potrivit Art. 23 din contract si in alte situatii neprevazute care impun asigurarea neintrerupta a lucrarilor pana la intrarea in normalitate, in conditiile legii, prin act aditional. Orice depasire a duratei de indeplinire a contractului ( daca este cazul, si/sau a actelor aditionale la acesta) datorata culpei prestatorului, face operante prevederile Art. 12 din contract.
7. Documentele contractului
        7.1. - Documentele contractului sunt:

    a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

    b) oferta, respectiv propunerea tehnică şi propunerea financiară, inclusiv clarificările din perioada de evaluare;

    c) garanţia de bună execuţie, dacă este cazul;

    d) angajamentul ferm de susţinere din partea unui terţ, dacă este cazul;

    e) contractele cu subcontractanţii, în măsura în care în contractul de achiziţie publică/acordul-cadru este reglementat un mecanism de efectuare a plăţilor directe către subcontractanţi;

    f) acordul de asociere, dacă este cazul.

7.2.- Documentele prevăzute la alin. 7.1. constituie anexe la contract, fiind parte integrantă a acestuia.  

7.3.- În cazul în care, pe parcursul executării contractului de achiziţie publică, se constată că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.   

8. Standarde
8.1. (1) Executantul garantează că la data recepţiei lucrarea executată va avea calităţile declarate de către acesta în contract, va corespunde reglementărilor tehnice în vigoare şi nu va fi afectată de vicii care ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract.
(2) La lucrările la care se fac încercări calitatea probei se consideră realizată dacă rezultatele se înscriu în toleranţele admise prin reglementările tehnice în vigoare.

(3)  Executantul garantează că va respecta obligaţiile referitoare la condiţiile de muncă şi protecţia muncii, protectia mediului conform : Legii privind securitatea si sanatatea in munca nr.319/2006, HG nr.1091/2006 cerinte minime de securitate si sanatate pentru locul de munca, O.G. nr.195/2005 privind protectia mediului, modificata si completata  şi a Legii nr. 307/ 2006 privind apărarea împotriva incendiilor.
9. Protecţia patrimoniului cultural naţional 

9.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului. 

9.2 - Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 9.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii executantul suferă întârzieri şi/sau cheltuieli suplimentare, atunci, prin consultare, părţile vor stabili:

a) orice prelungire a duratei de execuţie la care executantul are dreptul;

b) totalul cheltuielilor suplimentare, care se va adăuga la preţul contractului.

9.3 - Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 9.1, de a înştiinţa în acest sens organele de poliţie şi comisia monumentelor istorice.

10. Obligaţiile principale ale executantului 

10.1 - Executantul este pe deplin responsabil de execuţia şi finalizarea lucrărilor din punct de vedere cantitativ şi calitativ, precum şi de remedierea viciilor ascunse cu atenţia şi promptitudinea cuvenită şi în concordanţă cu obligaţiile asumate prin contract.

10.2 - Executantul garantează calitatea materialelor puse în operă prin ”Certificate de conformitate” pentru principalele materiale şi ”Declaraţie de conformitate/performanță” de la furnizor. Acestea vor fi conform ofertei.
 10.3 -  Executantul are obligaţia de a supraveghea lucrările, de a asigura forţa de muncă, materialele, utilajele, echipamentele stabilite în caietul de sarcini şi toate celelalte obiecte, fie de natură provizorie, fie definitive, cerute de şi pentru contract, în vederea asigurării lucrărilor de calitate.

10.4 – (1)Executantul este pe deplin responsabil pentru execuţia lucrărilor în conformitate cu obligaţiile asumate. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
(2) Executantul are obligatia de a se asigura  ca personalul utilizat in executarea contractului va avea calificarea, competenta si experienta corespunzatoare pentru domeniile de activitate ce fac obiectul contractului.
(3) Raspunderea pentru executarea obiectului contractului cu personal atestat/calificat/autorizat  si in deplina conformitate cu alin (2) ale prezentului articol si cu legislatia care reglementeaza obiectul contractului revine executantului.

(4) Executantul are obligatia de a se asigura cǎ in calitate de persoana juridica detine toate autorizatiile/cerificarile/atestatele prevazute de lege ca obligatorii pentru a putea executa toate activitatile care fac obiectul contractului.

10.5 - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii. 

 (2) In cazul in care, pe parcursul executiei lucrarilor, survine o eroare in pozitia, cotele, dimensiunile sau aliniamentul oricarei parti a lucrarilor, executantul are obligatia de a rectifica eroarea constatata, pe cheltuiala sa.
(3) Executantul are obligaţia de a pune la dispoziţia achizitorului documentele care sunt cerute de către achizitor, la decontarea lucrărilor, şi, după caz, în situaţiile convenite: desenele, calculele, verificările calculelor şi orice alte documente pe care executantul trebuie să le întocmească.

10.6 -  Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate 
sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

10.7 -  Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

10.8 - Pe parcursul execuţiei lucrărilor şi remedierii viciilor ascunse, executantul are obligaţia:

i) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

ii) de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor; 

iii) de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

10.9 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării. 

10.10 - (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor, al personalului medical şi administrativ al achizitorului, precum şi al pacienţilor şi aparţinătorilor; sau

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

10.11 - Executantul raspunde, potrivit obligatiilor care ii revin, precum deficientele ivite intr-un interval de .......    luni de la receptia la terminarea lucrarilor pana la receptia finala.

 10.12 - (1) Pe parcursul execuţiei lucrării, executantul are obligaţia:

i) de a evita, pe cât posibil, acumularea de obstacole inutile pe şantier;

ii) de a depozita sau retrage orice utilaje, echipamente, instalatii, surplus de materiale;

iii) de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.
(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

10.13 - Executantul poarta intreaga responsabilitate in cazul producerii accidentelor de munca, evenimentelor si incidentelor periculoase, imbolnavirilor profesionale de catre lucratorii sai in conformitate cu prevederile Legii securitatii si sanatatii in munca  si a Normelor metodologice de aplicare a Legii nr. 319/2006 aprobate prin HG nr. 1425/2006.
10.14 -  Executantul se obliga sa tina cont de regulile si normele referitoare la conditiile de munca

si de protectie a muncii, care sunt in vigoare la nivel national si care trebuie respectate pe parcursul indeplinirii contractului de lucrari. Achizitorul nu va fi responsabil pentru nici un fel de daune-interese, compensatii platibile prin lege, in privinta sau ca urmare a unui accident sau prejudiciu rezultand din vina executantului, a agentilor  sau a angajatilor acestuia.

10.15 - Executantul se obligă să despăgubească achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi

ii) daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.
10.16 – Executantul raspunde pentru eventualele prejudicii patrimoniale si nepatrimoniale produse pacientilor, apartinatorilor, salariatilor achizitorului, vizitatorilor ca urmare a neindeplinirii, indeplinirii necorespunzatoare sau cu intarziere a obligatiilor asumate in temeiul prezentului contract.

11. Obligaţiile achizitorului

11.1 – Achizitorul se obligă să plătească executantului preţul convenit pentru execuţia şi finalizarea “Lucrări ____________ “ în termen de 60 de zile de la data primirii facturii si admiterea situatiei de lucrari, pe baza documentelor justificative, respectiv: situatii de lucrări acceptate de achizitor, pentru cantitățile de lucrări real executate.
11.2 - (1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

a) amplasamentul lucrării, liber de orice sarcină;

b) suprafeţele de teren necesare pentru depozitare şi pentru organizarea de şantier;

c) căile de acces rutier;

d) racordurile pentru utilităţi (apă, gaz, energie, canalizare etc.), până la limita amplasamentului şantierului.

(2) Costurile pentru consumul de utilităţi, precum şi cel al contoarelor sau al altor aparate de măsurat se suportă de către executant.

11.3 - Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, la termenele stabilite prin graficul de execuţie a lucrării.

11.4 - Achizitorul nu acordă plăţi în avans
11.5 - Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.
11.6 - Achizitorul este pe deplin responsabil de exactitatea documentelor şi a oricăror alte informaţii furnizate executantului, precum şi pentru dispoziţiile şi livrările sale.
12. Sancţiuni pentru neîndeplinirea culpabilă a obligaţiilor 
12.1 - În cazul în care, din vina sa exclusivă,  executantul nu îşi îndeplinește obligaţiile asumate în termenul stabilit la art. 6, atunci achizitorul are dreptul de a deduce din valoarea obligaţiei neexecutate, dobânda legală penalizatoare prevăzuta la art. 3 alin. (21) din Ordonanţa Guvernului nr. 13/2011 privind  dobânda legală remuneratorie şi penalizatoare pentru obligaţiile bănești precum şi pentru reglementarea unor măsuri financiar - fiscale în domeniul bancar, aprobată prin Legea nr. 43/2012, cu completarile ulterioare. Dobânda legală penalizatoare se aplică din valoarea obligației neîndeplinite pentru fiecare zi de întârziere, până la îndeplinirea efectivă a obligaţiilor.

12.2 - În cazul în care, din vina sa exclusiva, achizitorul nu îşi onorează facturile în termenul stabilit la art. 11.1, executantul are dreptul de a solicita plata dobanzii legale penalizatoare aplicată la valoarea plăţii neefectuate, în conformitate cu art. 4 din Legea nr. 72/2013 privind măsurile pentru combaterea intârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante. Dobanda legală penalizatoare se aplică pentru fiecare zi de întârziere, până la îndeplinirea efectivă a obligaţiilor.

12.3. – Nerespectarea obligatiilor asumate prin prezentul contract de catre una dintre parti, in mod culpabil si repetat, da dreptul partii lezate de a considera contractul de drept reziliat si de a pretinde plata de daune-interese

12.4 - Achizitorul îşi rezervă dreptul de a renunţa la contract, printr-o notificare scrisă adresată executantului, fără nici o compensaţie, dacă acesta din urmă intră în insolvență, cu condiția ca această anulare să nu afecteze dreptul la acțiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

Clauze specifice

13. Garanţia de bună execuţie a contractului 
13.1- (1) Executantul are obligaţia de a constitui garanţia de bună execuţie a contractului conform prevederilor HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din <LLNK 12016    98 10 201   0 17>Legea nr. 98/2016 privind achiziţiile publice cu modificarile si completarile ulterioare, in cuantum de ____ lei. 

13.2. – (2) Cuantumul garanţiei de bună execuţie a contractului reprezintă 10 % din preţul acestuia fara TVA; În cazul în care pe parcursul executarii contractului se suplimenteaza valoarea acestuia, contractantul are obligatia de a completa garanția de buna executie în corelare cu noua valoare a contractului. Autoritatea Contractantă nu poate accepta constituirea garanţiei de bună execuție printr-un instrument de garantare emis de o instituţie financiară nebancară, deoarece instituțiile financiare nebancare nu sunt instituții de credit.
13.2 - Garanția de Bună Execuție se constituie prin una dintre următoarele modalități:
a) printr-un instrument de garantare emis în condițiile legii de o societate bancară sau de o societate de asigurări, care devine anexă la Contract. 

b) dacă părţile convin, prin reţineri succesive  din plata cuvenită facturilor. Executantul are obligația de a a deschide la Trezoreria Iași un cont de disponibil distinct la dispoziția autorității contractante. Suma inițială care se depune de executant în contul de disponibil astfel deschis nu trebuie să fie mai mică de 0,5% din prețul contractului.Pe parcursul îndeplinirii contractului autoritatea contractantă urmează să alimenteze acest cont de disponibil prin rețineri succesive din sumele datorate și cuvenite executantului până la concurența sumei de ___ lei. Autoritatea contractantă va înștiința executantul despre vărsământul efectuat, precum și despre destinația lui. Din contul de disponibil deschis la Trezoreria Statului pe numele executantului pot fi dispuse plăţi atât de către executant, cu avizul scris al autorităţii contractante care se prezintă unităţii Trezoreriei Statului, cât şi de unitatea Trezoreriei Statului la solicitarea scrisă a autorităţii contractante în favoarea căreia este constituită garanţia de bună execuţie. 
13.3.- Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia atât contractantului, precizând obligaţiile care nu au fost respectate. În situaţia executării garanţiei de bună execuţie,parţial sau total, contractantul are obligaţia de a reîntregii garanţia în cauză raportat la restul rămas de executat.
13.4 - Achizitorul se obligă să restituie garanţia de bună execuţie dupa cum urmeaza:
   a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim;

    b) restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală.
13.5 - Garanţia lucrărilor este distinctă de garanţia de bună execuţie a contractului.
14. Începerea şi execuţia lucrărilor
14.1 - (1) Executantul are obligaţia de a începe lucrările şi de a le finaliza în termen de ___________. Executarea contractului începe după predarea amplasamentului și emiterea de către achizitor a ordinului de începere a lucrărilor. 
14.2 - (1) Lucrările trebuie să se deruleze conform graficului general de execuţie şi să fie terminate la data stabilită. Datele intermediare, prevăzute în graficele de execuţie, se consideră date contractuale.

 (2) Executantul va prezenta, la cererea achizitorului, după semnarea contractului, graficul de execuţie de detaliu, alcătuit în ordinea tehnologică de execuţie. În cazul în care, după opinia achizitorului, pe parcurs, desfăşurarea lucrărilor nu concordă cu graficul general de execuţie a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe executant de niciuna dintre îndatoririle asumate prin contract.
(3) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la pct. 10.3, achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.
14.3 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului /dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.
(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse. 
14.4 - (1) Materialele trebuie să fie de calitatea prevăzută în documentaţia de execuţie și să aibă ca documente însoțitoare documentele emise în conformitate cu H.G. nr. 668/2017 privind stabilirea condiţiilor pentru comercializarea produselor pentru construcţii. Acestea trebuie să corespundă cu mostrele prezentate achizitorului la punere în operă, respectiv trebuie să prezinte documentele cu privire la utilizarea lor în conformitate cu prevederile legale (documente de conformitate, agremente tehnice etc).

(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.
(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

14.5 - (1) Executantul are obligaţia de a nu acoperi lucrările care devin ascunse, fără aprobarea achizitorului.

(2) Executantul are obligaţia de a notifica achizitorului, ori de câte ori astfel de lucrări, sunt finalizate, pentru a fi examinate şi măsurate.

(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.
(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

15. Întârzierea şi sistarea lucrărilor
15.1 - În cazul în care: 
i) volumul sau natura lucrărilor neprevăzute; sau

ii) condiţiile climaterice excepţional de nefavorabile; sau
iii) oricare alt motiv de întârziere care nu se datorează executantului şi nu a survenit prin încălcarea contractului de către acesta,îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

(1) orice prelungire a duratei de execuţie la care executantul are dreptul;

(2) totalul cheltuielilor suplimentare, care se va adăuga la preţul contractului.
15.2 - Fără a prejudicia dreptul executantului prevăzut în clauza 12.2, acesta are dreptul de a sista lucrările sau de a diminua ritmul execuţiei dacă achizitorul nu plăteşte în termenul prevăzut la art. 11.1.; în acest caz va notifica, în scris acest fapt achizitorului.
15.3 În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi sau după caz reziliere şi daune interese.

16. Finalizarea lucrărilor

16.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.
16.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

16.3 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

16.4 - Recepţia se poate face şi pentru părţi ale lucrării, distincte din punct de vedere fizic şi funcţional. 

17. Perioada de garanţie acordată lucrărilor

17.1 - Perioada de garantie decurge de la data receptiei la terminarea lucrarilor si pâna la receptia finala si este de ……….luni.  

17.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:
i) utilizării de materiale, de instalaţii sau a unei manopere neconforme cu prevederile contractului; sau

ii) unui viciu de concepţie, acolo unde executantul este responsabil de proiectarea unei părţi a lucrărilor; sau

iii) neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

17.3 - În cazul în care executantul nu execută lucrările prevazute la clauza 17.2 alin.(2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

18. Modalităţi de plată

18.1 - Achizitorul are obligaţia de a efectua plata către executant în termen de 60 de zile de la de la data primirii facturii si admiterea situatiei de lucrari pe baza documentelor justificative, respectiv: situatii de lucrări acceptate de achizitor, pentru cantitățile de lucrări real executate. 
18.2 - Dacă achizitorul nu onorează facturile în termenul prevăzut la art.18.1, atunci executantul are dreptul de a sista executarea lucrărilor sau de a diminua ritmul execuţiei. Imediat ce achizitorul îşi onorează restanţa, executantul va relua executarea lucrărilor în cel mai scurt timp posibil.

18.3 - (1) Plăţile parţiale trebuie să fie făcute, la cererea executantului, la valoarea lucrărilor executate conform contractului. Lucrările executate trebuie să fie dovedite ca atare printr-o situaţie de lucrări provizorii, întocmită astfel încât să asigure o rapidă şi sigură verificare a lor.

(2) Plăţile parţiale se efectuează, de regulă, la intervale lunare, dar nu influenţează responsabilitatea şi garanţia de bună execuţie a executantului; ele nu se consideră, de către achizitor, ca recepţie a lucrărilor executate.
18.4 - Plata facturii finale se va face după verificarea şi acceptarea situaţiei de plată definitive de către achizitor. Dacă verificarea se prelungeşte din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi platită conform contractului.

18.5 - Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie. Plata ultimelor sume datorate executantului pentru lucrările executate nu va fi condiţionată de eliberarea certificatului de recepţie finală.
19. Modificarea contractului 

19.1 Părțile contractante au dreptul, pe durata indepliniri contractului , de a conveni modificarea și/sau completarea clauzelor contractului, prin act adițional, fără organizarea unei noi proceduri de atribuire, cu acordul Părţilor, fără a afecta caracterul general al Contractului, în cazul în care aceasta nu reprezintă o modificare substanțială.

19.2 Achizitorul poate efectua modificări nesubstanţiale după cum urmează:
   a) modificări ale cantităţilor pentru un articol de lucrări din contract cu incadrarea in pretul contractului;
   b) modificări ale calităţii şi ale altor caracteristici ale unui articol de lucrări, în sensul îmbunătăţirii cu incadrarea in pretul contractului;
   c) modificarea succesiunii sau programului de execuţie a lucrărilor.

19.3 Atunci, prin consultare, părţile vor stabili:

- orice prelungire a duratei de execuţie la care executantul are dreptul;

- nu vor fi acceptate cheltuieli suplimentare ce ar putea aparea în urma unor modificări nesubstanţiale.

       În termen de maximum 2 zile de la primirea propunerilor de modificare a contractului , se va transmite acceptul sau refuzul de modificare a propunerilor de modificare.

19.4  Fiecare Parte are obligaţia de a notifica cealaltă Parte, în cazul în care constată existenţa unor circumstanţe care pot genera Modificarea Contractului, întârzia sau împiedica executarea lucrărilor sau care pot genera o suplimentare a preţului Contractului.

19.5 Părţile contractante au dreptul, pe durata îndeplinirii contractului, de a conveni modificarea clauzelor acestuia, prin act adiţional, numai în cazul apariţiei unor circumstanţe care lezează interesele legitime ale acestora şi care nu au putut fi prevăzute la data încheierii contractului.

Oricând înainte de aprobarea Recepţiei la Terminarea Lucrărilor, se pot aproba modificari pentru orice parte a lucrărilor, cu condiţia ca aceste modificari să fie nesubstanţiale, în sensul Legii în domeniul achiziţiilor publice şi să fie aprobată în prealabil de către Achizitor. 

20. Asigurări
20.1 - Executantul va încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.
20.2 - Achizitorul nu va fi responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.
21. Actualizarea prețului contractului

21.1. – Pentru lucrările executate plățile datorate de achizitor executantului sunt cele declarate în propunerea financiară, anexă la contract.

21.2. - Prețul contractului este ferm pe toată perioada de desfășurare a contractului cu excepția situațiilor prevăzute la art. 221 al. 1 din Legea 98/2016 actualizată.

22. Subcontractanți (dacă este cazul)
22.1. – Executantul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul. 
22.2. - (1) Executantul are obligaţia de a prezenta la încheierea contractului toate contractele încheiate cu subcontractanţii desemnaţi.
(2) Lista subcontractanţilor cuprinzând datele de recunoaştere a acestora, precum şi contractele încheiate cu aceştia se constituie în anexe la contract.
22.3. - (1) Executantul este pe deplin răspunzător fata de achizitor de modul în care îndeplineşte contractul.
(2) Subcontractantul este pe deplin răspunzător fata de executant de modul în care îndeplineşte partea sa din contract.
(3) Executantul are dreptul de a pretinde daune-interese subcontractantilor, daca aceştia nu îndeplinesc partea lor din contract.
22.4. – Executantul poate schimba oricare subcontractant numai daca acesta nu a îndeplinit partea sa din contract. Schimbarea subcontractantului nu modifica valoarea aferentă activităţilor subcontractate, care va fi cel mult egală cu valoarea declarată în cadrul ofertei ca fiind subcontractată si se va face doar cu acordul prealabil al achizitorului.
22.5 – Subcontractanţii  schimbati au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către furnizor la ofertă, aferentă activităţii supuse subcontractării.
22.6 – Contractele de subcontractare şi declaraţiile vor fi prezentate cu cel puţin 15 zile înainte de momentul începerii 
activității de către noii subcontractanţi.
22.7 – Noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică. 
23. Forţa majoră

23.1 - Forţa majoră este constatată de o autoritate competentă.

23.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

23.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5 - Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.
23.6 - Nu va reprezenta o incalcare a obligatiilor din prezentul contract de catre oricare din parti situatia in care executarea obligatiilor este impiedicata de imprejurari de forta majora care apar dupa data semnarii Contractului de catre parti,

23.7- Executantul nu va raspunde pentru penalitati contractuale sau reziliere pentru neexecutare daca, si in masura in care, intarzierea in executare sau alta neindeplinire a obligatiilor din prezentul Contract este rezultatul unui eveniment de forta majora. In mod similar, Achizitorul nu va datora dobanda pentru platile cu intarziere, pentru neexecutare sau pentru rezilierea de catre executant pentru neexecutare, daca, si in masura in care, intarzierea Achizitorului sau alta neindeplinire a obligatiilor sale este rezultatul fortei majore.

23.8- Daca oricare parte considera ca au intervenit imprejurari de forta majora care pot afecta indeplinirea obligatiilor sale, va notifica imediat celeilalte parti cu privire la natura, durata probabila si efectul probabil al imprejurarii de forta majora. In lipsa unor instructiuni scrise contrare ale achizitorului, executantul va continua indeplinirea obligatiilor sale in baza Contractului in masura in care acest lucru este posibil in mod rezonabil si va cauta toate mijloacele rezonabile alternative, pentru indeplinirea obligatiilor sale care nu sunt afectate de evenimentul de forta majora. Executantul nu va utiliza asemenea mijloace alternative decat in urma instructiunilor in acest sens ale achizitorului, sau ale persoanei autorizate a acestuia.

23.9 -Daca executantul suporta costuri suplimentare ca urmare a conformarii cu instructiunile achizitorului sau a utilizarii de mijloace alternative potrivit art. 23.8 totalul sumelor corespunzatoare acestor costuri va fi certificat de catre achizitor.

24. Modalități de încetare a contractului
24.1- Achizitorul îşi rezervă dreptul de a denunţa unilateral contractul de lucrări, în cel mult 15 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.
24.2. - Prezentul contract poate înceta, prin:

i. executarea corespunzătoare a obligațiilor conform dispozițiilor prezentului contract;
ii. acordul de voință al părților;
iii. denunțarea unilaterală de către o parte, în baza unui preaviz scris de 15 zile lucrătoare transmis de către o parte celeilalte părți;
iv. rezilierea unilaterală de către o parte în cazul îndeplinirii în mod necorespunzător sau neîndeplinirii obligațiilor contractuale de către cealaltă parte contractantă precum și în cazurile expres menționate în prezentul contract;
v. îndeplinirea sau, după caz, neîndeplinirea vreunei obligații;

vi. imposibilitatea fortuită de executare.
24.3. - Achizitorul își rezervă dreptul de a rezilia contractul, cu efecte depline, printr-o notificare scrisă adresată executantului, cu respectarea unui termen de 15 zile, fără a mai fi necesară îndeplinirea vreunei formalități prealabile și fără a mai fi necesară intervenția vreunuei instanțe judecătorești și/sau arbitrale, în oricare dintre situațiile următoare, dar nelimitându-se la acestea, executantul nefiind îndreptățit să pretindă nicio sumă reprezentând daune sau alte prejudicii, dacă:

i.
Executantul nu-și îndeplinește obligațiile, conform prevederilor Contractului;

ii.
Executantul nu se conformează, în perioada de timp rezonabilă, conform notificării emise de către Achizitor, prin care i se solicită remedierea Defecțiunilor/necoformității precum și executarea sau neexecutarea obligațiilor din prezentul Contract, care afectează în mod grav executarea în mod corespunzător și la termen a obligațiilor contractuale ale Executantului;

iii.
Executantul refuză sau omite să aducă la îndeplinire dispozițiile/notificările emise de către Achizitor în condițiile prezentului Contract;

iv.
Executantul a săvârșit abateri profesionale, care îi pun în discuţie integritatea, iar autoritatea contractantă poate demonstra acest lucru prin orice mijloc de probă adecvat, cum ar fi o decizie a unei instanţe judecătoreşti sau a unei autorităţi administrative 

v.
Executantul  se afla in stare de dizolvare sau faliment. 

vi.
In cazul retragerii autorizatiei de functionare Executantului

vii.
Executantul subcontractează fără a avea acordul scris al Achizitorului;

viii.
Executantul se aflăîntr-o situație de conflict de interese, iar această situație nu poate fi remediată în mod efectiv prin alte măsuri mai puțin severe;

ix.
Executantul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;

x.
are loc orice modificarea organizațională care implică o schimbare cu privire la personalitatea juridică, natura sau controlul Executantului, cu excepția situației în care asemenea modificări sunt realizate prin Act Adițional la prezentul Contract;

xi.
apariția oricărei alte incapacități legale care să împiedice executarea Contractului;

xii.
Executantul eșuează în a furniza/menține/prelungi/reîntregi/completa garanțiile ori asigurările solicitate sau persoana care furnizează garanția ori asigurarea nu este în măsură să-și îndeplinească obligațiile la care s-a angajat prin Contract;

xiii.
Executantul a încălcat obligațiile în domeniul mediului, social și al relațiilor de muncă, stabilite prin legislația adoptată la nivelul Uniunii Europene, legislația națională, prin acorduri colective sau prin tratatele, convențiile și acordurile internaționale în domeniul de activitate aplicabil Lucrărilor care fac obiectul Contractului;

xiv.
Executantul şi/sau reprezentanţii acestuia dau sau se oferă să dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru:

-
a acţiona sau a înceta să acţioneze în legătură cu Contractul;

-
a favoriza sau nu, a defavoriza sau nu, oricare persoană care are legătură cu Contractul;

-
sau dacă oricare din membrii personalului Executantul, agenţi sau Subcontractanţi dau sau se oferă să dea (direct sau indirect), unei persoane, stimulente sau recompense, în modul descris în acest paragraf.

xv.
Pentru nerespectarea obligațiilor privind conflictul de interese

xvi.
la momentul atribuirii Contractului, fie Executantulse afla în situația de a fi fost condamnat, prin hotărâre definitivă a unei instanțe judecătorești,fie persoana, care este membru al organului de administrare, de conducere sau de supraveghere al respectivului operator economic ori are putere de reprezentare, de decizie sau de control în cadrul acestuia, se afla în situația de a fi fost condamnată printr-o hotărâre definitivăpentru comiterea uneia dintre următoarele infracțiuni:

1.
constituirea unui grup infracțional organizat, astfel cum este prevăzut prin art. 367 din Legea nr. 286/2009 privind Codul penal, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,

2.
infracțiuni de corupție, astfel cum este prevăzutprin art. 289-294 din Legea 286/2009, cu modificările și completările ulterioare, și infracțiuni asimilate infracțiunilor de corupție, astfel cum este prevăzutprin art. 10-13 din Legea 78/2000 pentru prevenirea, descoperirea și sancționarea faptelor de corupție, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,

3.
infracțiuni împotriva intereselor financiare ale Uniunii Europene, astfel cum este prevăzut prin art. 181-185 din Legea nr. 78/2000, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,

4.
acte de terorism, astfel cum este prevăzut prin art. 32-35 și art. 37-38 din Legea nr. 535/2004, privind prevenirea și combaterea terorismului, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,

5.
spălarea banilor, astfel cum este prevăzut prin art. 29 din Legea nr. 656/2002, pentru prevenirea și sancționarea spălării banilor precum și pentru instituirea unor măsuri de prevenire și combatere a finanțării terorismului, republicată, cu modificările ulterioare, saufinanțarea terorismului, astfel cum este prevăzut prin art. 36 din Legea nr. 535/2004, cu modificările și completările ulterioaresau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,

6.
traficul și exploatarea persoanelor vulnerabile, astfel cum este prevăzut prin art. 209-217 din Legea nr. 286/2009, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,

7.
fraudă, astfel cum este prevăzut prin articolul I din Convenția privind protejarea intereselor financiare al Comunității Europene din 27 noiembrie 1995;

xvii.
are loc o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene și, ca urmare a acestui fapt, Contractul nu ar fi trebuit să fie atribuit Executantului.
24.4. Rezilierea prezentului contract nu va avea niciun efect asupra obligaţiilor deja scadente între părţile contractante. 
24.5. Prevederile prezentului punct nu înlătură răspunderea părţii care în mod culpabil a cauzat încetarea contractului.
25 Cesiunea

25.1 – Executantul se obliga sa nu transfere total sau partial obligatiile asumate prin contract. Executantul poate transmite, total sau parţial, prin acte juridice, creanţele născute din prezentul contract numai cu acordul prealabil, exprimat în scris, al achizitorului.
 25.2. - Încălcarea prevederilor art. 24.1 dă dreptul achizitorului la aplicarea pactului comisoriu de gradul II, reglementat de <LLNK 12009   287 11 202   1 55>art. 1.553 alin. (2) teza finală din Legea nr. 287/2009 privind Codul civil, republicată, cu modificările ulterioare, contractul desfiinţându-se de plin drept, fără punere în întârziere, fără acţiune în justiţie şi fără nicio altă formalitate prealabilă.
26. Caracterul public al contractului
26.1.-  Dosarul achizitiei publice are caracter de document public.

26.2-  Accesul la aceste informatii poate fi restrictionat in cazul in care acestea sunt clasificate prin acordul partilor sau protejate de un drept de proprietate intelectuala, potrivit legii.
26.3. - In cazul in care s-a precizat confidentialitatea anumitor clauze, o parte contractanta nu are dreptul de a face cunoscuta respectiva prevedere fara acordul scris al celeilalte parti, cu doua exceptii: 

- informatia era cunoscuta partii contractante inainte ca ea sa fi fost primita de la cealalta parte contractanta;

      -  partea contractanta a fost obligata in mod legal sa dezvaluie informatia.
27. Soluţionarea litigiilor

27.1 - Achizitorul şi executantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

27.2 - Dacă, după 15 zile de la începerea acestor tratative, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente. 
28. Limba care guvernează contractul
28.1 - Limba care guvernează contractul este limba română.
29. Comunicări
29.1. Orice comunicare între părţi, referitoare la îndeplinirea prezentului contract, trebuie să fie transmisă în scris astfel:

a) prin scrisoare recomandată cu confirmare de primire la adresa relevantă menţionată la începutul prezentului contract;

b)   prin curierat rapid la adresa relevantă menţionată la începutul prezentului contract;

c) prin fax la nr. 0232 215 468 sau email la adresele contact@spitalcuzavodaiasi.ro (pentru achizitor) cu condiţia confirmării în scris a primirii comunicării.
d) prin fax la nr:______________ sau email la adresa ________________(pentru  executant) cu condiţia confirmării în scris a primirii comunicării.

29.2. O parte poate notifica celeilalte părţi periodic o schimbare intervenită cu privire la  datele sale de identificare în conformitate cu prevederile acestui articol.

28.3. Orice document scris trebuie înregistrat atât în momentul transmiterii, cât şi în momentul primirii.
30. Legea aplicabilă contractului
30.1 - Contractul va fi interpretat conform legilor din România.

Părţile au înţeles să încheie azi ________________prezentul contract în două exemplare, câte unul pentru fiecare parte.
               ACHIZITOR,




                                              EXECUTANT, 

CONSILIUL JUDEŢEAN IAŞI





Spitalul Clinic de Obstetrică - Ginecologie


“Cuza Vodă” Iaşi


Str. Cuza Vodă, nr. 34, tel. 0232 213000, fax 0232 215468, CUI: 4701320


Cod postal: 700038, e-mail: contact@spitalcuzavodaiasi.ro

